**Rondelul întoarcerii...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul întoarcerii...

Vrem Doamne, ca să fim la Tine-acas’

Acolo-n cer, la locul ce ne-ai pregătit,

Şi fericiţi, pentru că-n har ne-ai mântuit

Neîncetat să Te mărim prin dulce glas.

Şi să-Ţi cântăm din harfe-n orice ceas

Cântarea de mărire, că ne-ai izbăvit...

Vrem Doamne, ca să fim la Tine acas’

Acolo-n cer, la locul ce ne-ai pregătit!

Nu ne-ai lăsat de izbelişte, şi-n impas!

Când din păcat, prin întrupare ai venit,

Şi cu iubire, pe cruce ni Te-ai dăruit…

Statornici, în voia-Ţi sfântă am rămas

Vrem Doamne, ca să fim la tine-acas’

Acolo-n cer, la locul ce ne-ai pregătit!

Flavius Laurian Duverna

01 februarie 2016